钦定古今图书集成/理学汇编/学行典/第272卷 > 张处士
## 钦定古今图书集成/理学汇编/学行典/第272卷 > 张处士

按《山西通志》：“张处士，名图南，字拙庵，以字行。世为文
水开栅人。器宇简淡，倜傥不群，厌习举子业，髫年即
优游泉石闲，好读异书，过目成诵，更工诗善书。晋直
指使高其操，亲诣之，聚谈于陋室敝席闲食蔬食菜
羹而去。晚年家益贫，行益高，每遇佳山水，多留题僧
房道观，时寄迹焉。有劝之仕者，笑应云：‘庙中之牺，漆’”
园吏且不为，而谓“吾为之乎？”逍遥自适而终。